
Sandheden  og  Vigtigheden  af  Profeten  Joseph 
Smiths  literære  Virksomhed 

Af  Ældste  Niels. F.  Green. 

Vi  har  stor  Grund  til  at  være  taknemlige  til  de  af  vore 
sproglære,  ædle  Forfædre,  gennem  hvem  Bibelens  særskilte 
Bøger  er  kommet  til  os  i  Oversættelser  fra  Hebraisk  og 
Græsk.  De  mange  Enkeltheder  vedrørende  de  særskilte  Over- 
sættelser kan  ikke  gives  her.  Oversættelserne  af  Bibelen  paa 
de  nordiske  Sprog  er  nærmest  taget  fra  Luthers  Oversættelse 
til  det  tyske  Sprog.  En  god  Oversættelse  af  Bibelen  paa  vel- 
lydende Engelsk  blev  udgivet  under  Kong  Jakob  den  Før- 
stes Regering,  Aar  1611;  men  Oversættelsen  var  ikke  den 
første  Oversættelse  til  Engelsk. 

Ved  at  læse  det  5.  Vers  i  det  første  Kapitel  af  Jakobs  Brev 
i  det  ny  Testamente,  blev  den  sandhedssøgende  13-aarige 
Dreng  Joseph  Smith  paavirket  til  at  henvende  sig  i  inderlig 
Bøn  til  Gud  om  at  blive  bekendt  med  Evangeliets  hellige 
Lærdomme  og  modtage  evangelisk  Oplysning  angaaende, 
hvilken  af  de  forskellige  Kirkesamfund,  der  var  Kristi  sande 
Kirke;  thi  han  mente,  at  trods  de  religiøse  Stridigheder  fand- 
tes Kristi  sande  Kirke  og  Præstedømme  paa  Jorden;  men 
heri  tog  han  fejl,  som  det  blev  ham  meddelt  af  Jesus  Kristus 
personligt. 

Som  Svar  paa  sin  inderlige  Bøn  til  Gud,  modtog  Drengen 
Joseph  til  sin  store  Forundring,  men  til  usigelig  Glæde  for 
ham,  den  vidunderlige  herlige  Aabenbarings-Tilkendegivelse 
fra  Gud  og  hans  enbaarne  Søn,  Jesus  Kristus,  hvorom  Joseph 
Smith  direkte  og  indirekte  bar  Vidnesbyrd  til  Amerikas  Be- 
folkning og  alle  Verdens  Indvaanere.  Gud  vor  himmelske  Fa- 
ders og  Jesu  Kristi  Meddelelser  til  den  sandhedssøgende  Jo- 
seph Smith  ved  hin  Lejlighed  saa  nøje  knyttet  til  hans  Bøn 
til  Gud,  var  Indledningen  til  Joseph  Smiths  Kaldelse  til,  som 
Guds  beskikkede  Profet,  at  genoprette  Jesu  Kristi  Kirke  paa 
Jorden. 

Det  store  og  verdensomfattende  Frafald  fra  Efterlevelsen 
af  Jesu  Kristi  og  hans  udvalgte  tolv  Apostles  Lærdomme, 
som  blev  forkyndt  for  Menneskene  i  fordums  Tid,  skyldtes 
Menneskenes  Uvillighed  til  al  omvende  sig  fra  deres  Synder 

og  blive  delagtiggjorte  i  Daab  til  Syndernes  Forladelse  og  i 
den  Helligaandsgave  ved  Haandspaalæggelse  af  Kirkens 
Ældster,  samt  den  Modstand,  som  Kirkens  Apostle  og  Præste- 
dømmet mødte,  saa  at  mange  led  Martyrdøden. 

Men  i  Henhold  til  saavel  Profetierne  i  det  gamle  som  det 
nye  Testamente  skulde  Evangeliets  hellige  Lærdomme  før- 
end Jesu  Kristi  andet  Komme  atter  forkyndes  for  Jordens 
forskellige  Folkeslag  og  Slægter  ved  et  bemyndiget  Præste- 
dømme, idet  Gud  atter  i  sin  store  Kærlighed  som  meddelt 
i  Johannes'  Aabenbaring  vilde  lade  Evangeliets  Lærdomme 
blive  forkyndt  for  »alle  Slægter,  Stammer,  Tungemaal  og 
Folk«;  og  Jøder  saavel  som  Hedninger  vilde  atter  faa  Lej- 
lighed til  at  faa  Evangeliets  hellige,  dyrebare  Lærdomme 
forkyndt  for  sig  til  Antagelse  eller  Forkastelse. 

Ligesom  de  israelitiske  Profeter  fordum  blev  vejledte  ved 
Guds  Aabenbaringer  til  dem,  og  ligesom  Kristi  fordums 
Apostle  efter  Kristi  Himmelfart  blev  det,  saaledes  blev  Jo- 
seph Smith  det  fra  sin  tidligste  Ungdom  af,  indtil  han,  som 
Herrens  Tjenere  fordum,  led  Martyrdøden. 

Joseph  fik  som  berørt  til  Opgave  at  udføre  en  overmaade 
vigtig  litterær  Virksomhed  i  Forbindelse  med  hans  Profet- 
gerning,  idet  han  blev  kaldet  til  at  genoprette  »Jesu  Kri'ti 
Kirke  af  Sidste  Dages  Hellige«  her  paa  Jorden  blandt  Men- 
neskenes Millioner,  i  Overensstemmelse  med  Kirkens  Orga- 
nisation ved  Kristus  fordum.  Joseph  Smiths  literære  Virk- 
somhed som  Frembringer  af  evangeliske  Skrifter  som  Mor- 
mons Bog  og  Pagtens  Bog  og  Smaabøgerne  i  Den  kostelige 
Perle  sætter  ham  fuldtud  i  Rang  med  det  gamle  Testamentes 
og  det  ny  Testamentes  Historieskrivere,  ligesom  han  ved 
sine  omfattende  mundtlige  evangeliske  Belæringer  og  som 
Udfører  af  evangelske  Ordinancer  staar  i  Rang  med  Fortids 
Profeter,  Højpræster  og  Apostle,  som  havde  modtaget  deres 
præstelige  Fuldmagt  fra  Gud,  vor  himmelske  Fader  og  fra 
Jesus  Kristus. 

De  nævnte  Bøger  har  vi  modtaget  gennem  Joseph  Smiths 
literære  Virksomhed.  Joseph  Smith  staar  som  Oversætter  af 
Mormons  Bog  fra  hieroglyfiske  Indskrifter  paa  Guldplader, 
overgivet  ham  af  Englen  Moroni  til  Oversættelse  ved  Hjælp 

at  det  hellige  Instrument  »Urim  og  Thummim«,  som  vi  læser 
om  i  det  gamle  Testamente,  at  jødske  Ypperstepræster  i  Em- 
bedsmedfør  anvendte  ved  visse  Lejligheder,  naar  de  i  For- 
bindelse med  deres  Bønner  gjorde  Forespørgsler  til  Gud. 

Mormons  Bog  indeholder  højst  vigtige  historiske  og  evan- 
geliske Meddelelser  angaaende  de  Folkefærd,  som  levede  i 
Amerika  fra  ca.  Aar  2200  f.  Kr.  til  Aar  420  eft.  Kr.;  nemlig 
for  den  jareditiske  Nations  Vedkommende  fra  ca.  2200  f. 
Kr.  til  ca.  Aar  600  f.  Kr.  Denne  Nation  blev  udryddet  ved 
indbyrdes  Borgerkrig;  og  for  de  israeltiiske  Oldtidsfolks 
Vedkommende,  der  kom  til  Amerika  og  boede  der  fra  ca. 
590  f.  Kr.  indtil  godt  og  vel  400  Aar  efter  Kristi  Fødsel,  paa 
hvilken  Tid  det  nephitiske  Folk  (den  hvide  Race)  paa  Grund 
af  tiltagende  Ugudelighed,  der  herskede  blandt  dem,  som 
Straf  fra  Herren  blev  udryddet  i  Krig  med  Lamaniterne  (In- 
dianerne), der  oprindeligt  stammede  fra  den  samme  israeli- 
tiske Koloni  som  Nephiterne,  der  ca.  200  Aar  f.  Kr.  i  det 
nordlige  Sydamerika  var  stødt  paa  det  israelitiske  Folk, 
Mulekiterne,  hvis  Oprindelse  var  en  anden  israeltisk  Koloni, 
en  jødisk  Koloni  fra  Jerusalem,  der  af  Herren  blev  ført  til 
Amerika  ganske  kort  Tid  efter,  at  den  nephtiske  Koloni  lan- 
dede der.  Paa  denne  Maade  undgik  Medlemmerne  af  dis-e 
to  Kolonier  at  blive  bortført  til  Babylon.  Bortførelsen  fra  Je- 
rusalem, omkring  Aar  587  f.  Kr. 

Mormons  Bog  giver  yderst  vigtige  Beretninger  om,  hvor- 
ledes Jesus  Kristus  snart  efter  sin  Opstandelse  og  Himmel- 
fart, fyrretyve  Dage  efter  sin  Opstandelse,  steg  ned  paa  det 
amerikanske  Fastland  —  til  Folket  i  Bountiful  —  til  de  andre 
Folk,  de  andre  Faar,  han  havde  omtalt,  som  ogsaa  skulde 
høre  Hyrdens  Røst,  saa  at  de  med  Kristi  Disciple  i  den  gamle 
Verden,  fjernt  fra  deres  Land,  kunde  blive  »een  Hjord  og 
een  Hyrde,«  og  hvorledes  han  i  denne  vestlige  Verdensdel, 
ukendt  indtil  Amerikas  Opdagelse  ved  Kristoffer  Kolumbus, 
organiserede  sin  Kirke  med  tolv  Disciple  (eller  Apostle)  som 
i  Palæstina,  og  forkyndte  Evangeliets  hellige  Lærdomme  for 
Folket. 

Idet  vi  i  Bibelens  Bøger  belæres  om,  at  der  ikke  er  noget 
andet  Navn  givet  under  Himlen,  ved  hvilket  Menneskene  kan 

blive  frelste,  end  Jesu  Kristi  Navn,  saa  kan  vi  let  forstaa, 
at  Evangeliets  Lærdomme  nødvendigvis  maa  forkyndes  for 
Millioner,  der  levede  i  Amerika  i  Oldtiden  saavel  som  til  de 
israelitiske  Slægter  i  Palæstina  og  for  Hedningerne  i  den  saa- 
kaldte  gamle  Verden. 

Foruden  Bibelen  og  Mormons  Bog,  hvilke  Bøger  l>egge  i 
deres  særskilte  Smaabøger  indeholder  mange  yderst  vigtige, 
hellige  Oldtidsoptegnelser  vedrørende  Guds  aabenbarede 
Vilje  til  Fortidsslægter,  —  og  indirekte  til  Nutidsslægter, 
hvad  Verdensdele  de  end  lever,  er  der  i  vor  Tidsalder  efter 
Jesu  Kristi  Kirkes  Genoprettelse  paa  Jorden  gennem  Guds 
beskikkede  Profet  Joseph  Smith  fremkommet  andre  hellige 
Optegnelser  —  Pagtens  Bog,  der  fremsætter  de  af  Gud,  vor 
himmelske  Fader  og  hans  Søn  Jesu  Kristi  givne  Aabenbarin- 
ger  til  Profelen  Joseph  Smith  og  Kirkens  Præstedømme  til 
Kirkens  Medlemmer  vedrørende  Saliggørelsens  Principper; 
vedrørende  sand  Religion,  vedrørende  Præstedømmet  og 
præstelig  Fuldmagt,  vedrørende  Evangeliets  hellige  Ordi- 
nancer  saasom  Neddyppelsens  eller  Begravelsens  Daab  til 
Syndernes  Forladelse  og  vedrørende  Haandspaalæggelse  af 
Kirkens  Ældster  paa  de  døbtes  Hoveder  for  at  delagtiggøre 
dem  i  den  Helligaands  Gave  efter  Vanddaabens  Modtagelse; 
og  videre  til  al  anden  herlig  evangelisk  Belærelse. 

Som  udpræget  hellige  Skrifter  præsenterer  Kirken  til  evan- 
gelisk Oplysning  for  Menneskene,  saaledes  Pagtens  Bog  og 
Den  kostelige  Perle.  Smaabøgerne  —  Moses  og  Adams  Bog 
—  i  Den  kostelige  Perle  er  begge  af  betydelig  historsk  og 
evangelisk  Vigtighed.  Førstnævnte  Bog  fremsætter  Syner  og 
Aabenbarings-Tilkendegivelser,  som  Moses  modtog  fra  Gud 
vedrørende,  at  Adam,  Set,  Enok  og  Noa  havde  været  for- 
kyndt Frelsen  ved  Jesus  Kristus  og  vedrørende  Evangeliets 
frelsende  Principper;  Bogens  otte  Kapitler  maa  læses,  hvis 
man  rigligt  vil  fatte  Storheden,  Ypperligheden  og  Vigtig- 
heden af  de  evangelisk-historiske  Oplysninger,  som  gives  i 
Bogen  og  især  angaaende  Evangeliets  frelsende  Principper, 
som  fordum  forklaret  af  Jesus  Kristus  til  hans  Apostle  og 
de  Halvfjerds  og  til  Befolkningen  i  Palæstina  var  i  nøjagtig 
Overensstemmelse  med  Lærdommene,  som  af  Gud,  vor  him- 

melske  Fader,  blev  forklaret  for  vore  første  Forældre  Adam 
og  Eva  og  for  Menneskeslægterne,  der  levede  paa  Jorden 
indtil  Profeten  Noas  Dage  og  Syndflodens  Tid  og  fremdeles 
efter  Syndflodens  Tid. 

At  Gud  tilkendegav  Joseph  Smith  de  mange  herlige  evan- 
geliske Oplysninger,  som  for  ca.  3500  Aar  tilbage  i  Tiden 
blev  givet  i  Udførlighed  af  ham  til  Profeten  Moses  burde 
være  et  stort  Bevis  for  Kirkens  Medlemmer  og  alle  sandheds- 
søgende Mennesker  om,  hvor  elsket  og  æret  hans  Nutids- 
profet  Joseph  Smith  var  af  ham  og  af  hans  elskelige  en- 
baarne  Søn,  Jesus  Kristus  vor  Frelser. 

»Abrahams  Bog« s  fem  Kapitler  giver  en  Oversættelse  ved 
Joseph  Smith  af  en  ægyptisk  Papyrusskrivelse,  taget  fra  en 
Mumie,  i  en  Mumiesamling  i  Ægypten.  Det  overmaade 
historisk  interessante  ved  Papyrusdokumentet  var,  at  de  hi- 
storiske Beretninger  deri,  givet  i  Hieroglyfer,  med  Afbild- 
ninger, var  nedskrevet  af  Abraham  selv.  »Abrahams  Bog« 
giver  flere  historiske  Oplysninger  angaaende  Patriarken 
Abraham,  som  ikke  findes  i  I.  Mos.  i  Bibelen.  Abraham  blev 
ikke  alene  af  Herren  delagtiggjort  i  stor  evangelisk  Kund- 
skab, men  ved  Hjælp  af  det  hellige  Budskab  »Urim  og 
Thummin«,  der  af  Herren  blev  ham  givet  til  Afbenyttelse  i 
Ur  i  Kaldæa,  blev  det  muligt  for  ham  at  beskue  Stjernehim- 
len og  give  en  yderst  interessant,  astronomisk  Beskrivelse  af 
samme  i  Forbindelse  med  Belæringerne,  han  modtog  ved- 
rørende Stjernehimlen  fra  Gud  personligt.  (Abrahams  Bog 
3.  Kap.). 

Ligesom  Moses,  der  blev  født  250  Aar  efter  Abrahams 
Død,  og  som  gav  os  Beretnnigen  om  Verdens  Skabelse  i  I. 
Moses,  giver  Abraham  os  i  Abrahams  Bog,  som  indeholder 
Joseph  Smils  Oversættelser  af  Abrahams  egenhændige  Skri- 
velser, sluttelig  en  Beskrivelse  af  Verdens  Skabelse,  der  er 
meget  lig  Beretningen  i  I.  Mos.  i  Bibelen,  hvilket  peger  hen 
til,  at  Moses,  saa  vel  som  Abraham  modtog  deres  Oplysnin- 
ger  angaaende  Skabelsen  fra  samme  historiske  Fælleskilde 
og  blev  nedskrevet  i  Henhold  til  de  af  Gud  givne  Aabenba- 
rings-Meddelelser  til  Adam  som  en  første  Begyndelse  til 
Meddelelserne,  der  er  givet  os  i  de  hellige  Skrifter  vedrø- 
rende Guds  Skaberværk. 

Kristi  Død  og  Opstandelse 


Ved  Frelserens  Død 


Mørket  hersker,  Vinden  tuder, 
Regnen  slaar  paa  skøre  Huder, 
Jorden  skælver,  Klipper  revner, 
Gud  til  Ansvar  Folket  stævner! 

Han,  som  var  i  Klude  svøbt, 
Skyldfri  Mand,   da  han  var  døbt, 
Han,  Guds  egen,  kære  Søn, 
Død  paa  Korset  fik  som  Løn; 
Men  han  vandt  en  herlig  Sejr, 
Midt  i  Fjendens  egen  Lejr! 


Paa  Opstandelsens  Morgen 

Engle  ned  fra  Himlen  stiger; 
Stormen  stilles,  Mørket  viger, 
Solen  skinner  klar  i  Øster: 
Herrens  Aand  de  ædle  trøster; 
Herlig  Kundskab   til  dem   bringer; 
Giver  Sindets  Tanker  Vinger! 
Skaber  Fryd  i  Sind  og  Hjerte, 
Hvor  der  for  var  Sorg  og  Smerte. 

Engle  klædt  i  hvide  Klæder, 
Hen  til  Jesu  Gravsted  træder, 
Huller  Stenen  fra  hans  Kammer, 
Hugget  ud  med  Mejselhammer! 

Ud  gaar  Jesus,  Livets  Konge, 
Højt  lad  Jubeltoner  runge! 
Syng  til  vor  Forløsers  Ære; 
Pris  ham,  alle  Englehære! 
Pris  ham,  alle  frelste  Skarer, 
Herlig  han  sig  aabenbarer! 

Niels  F.  Green. 

Det  indre  Vidne 

Af  Ældste  Charles  A.  Callis  af  de  Tolvs  Raad. 

Paulus  vidste,  at  Modtagelsen  af  den  Helligaand  kom 
efter  Omvendelse  og  Daab,  hvorpaa  vi  finder  Bevis  ved,  at 
han  lader  de  tolv  Mænd  i  Efesus  døbe  paany,  fordi  han 
ikke  var  sikker  paa  Gyldigheden  af  deres  første  Daab.  Der- 
paa  skænkede  han  dem  denne  store  Gave,  som  han  selv 
paa  lignende  Maade  havde  modtaget. 

Og  da  Paulus  lagde  sine  Hænder  paa  dem,  kom  den  Hel- 
ligaand paa  dem;  og  de  talte  i  Tunger  og  profeterede. 

Apost.  Gern.  19  :  6. 

Frelseren  bragte  efter  sin  Opstandelse  det  vestlige  Fast- 
lands Indbyggere  det  samme  Evangelium,  som  han  havde 
lært  til  Folket  paa  det  østlige  Kontinent. 

»Kristi  Ord,  som  han  talte  til  sine  Disciple,  de  tolv,  som 
han  havde  udvalgt,  da  han  lagde  sine  Hænder  paa  dem.  — 
Og  han  kaldte  dem  ved  Navn,  sigende:  »I  skal  paakalde 
Faderen  i  mit  Navn;  i  kraftig  Bøn;  og  efter  at  I  har  gjort 
dette,  skal  I  have  Kraft  til  at  give  den  Helligaand  til  dem. 
hvorpaa  I  lægger  eders  Hænder,  og  I  mit  Navn  skal  i  med 
dele  den,  for  saaledes  gør  mine  Apostle.  Nu  Kristus  talte 
disse  Ord  til  dem,  da  han  første  Gang  viste  sig  for  dem; 
og  paa  saa  mange,  som  de  lagde  deres  Hænder,  faldt  den 
Helligaand.« Moroni  2. 

Og  dette  er  mit  Evangelium  —  Omvendelse  og  Daab  ved 
Vand,  og  derpaa  kommer  Daaben  med  Ild  og  den  Helligaand,  ja 
Trøsteren,  som  viser  alle  Ting  og  underviser  om  alle  Rigets 
fredsommelige  Ting.«   —  Pagtens  Bog  39:   6. 

Det  er  Præstedømmets  Pligt  at  »bekræfte  dem,  som  er 
døbte,  som  Medlemmer  af  Kirken  ved  at  lægge  deres  Hæn- 
der paa  dem,  og  meddele  dem  den  Helligaands  Gave  i 
Følge  Skrifterne.«    (Pagtens  Bog  20:41). 

Kornelius,  den  fromme  og  bedende  Hedning,  en  frem 
ragende  Person,   hvis    Bønner  og   Almisser    »var   opsteget 
til  Gud«,  blev  af  den  Almægtige  udvalgt  til  at  være  Evan- 
geliets første  Frugt  blandt  Hedningerne. 

Medens  Peter  endnu  talte  disse  Ord,  faldt  den  Hellig- 
aand paa  alle  dem,  som  hørte  Ordet,« Apost.  Gern, 


TIDERNES  TEGN  25 

Nu,  fra  Adams  Fald  og  indtil  i  Dag  og  saaledes  videre 
frem,  indtil  Kristus  kommer,  er  denne  Jord  underkastet 
telestiale  Tilstande,  og  disse  behersker  Jorden*  Den  telestiale 
Verdens  Indvaanere  nyder  i  l);ig  flesl  Goder.  Og  derfor 
siger  jeg  til  mig  selv,  naar  jeg  sidder  i  Bussen  eller  i  en 
Vogn  paa  Vej  til  en  Konference  og  en  eller  anden  snavset 
og  smudsig  Mand  eller  Kvinde  sidder  i  Nærheden  af  mig 
og  begynder  at  puste  Røg  i  mit  Ansigt:  »Aa,  vel,  det  er 
deres  Verden.  Dette  er  den  telestiale  Verden.  .leg  er  i  den. 
Jeg  er  ikke  af  den;  men  jeg  er  i  den,  og  1  har  eders  Dag. 

Og  saaledes  vil  del  fortsætte,   indtil  Kristus  kommer. 

En  ny  Himmel  og  Jord. 

Nu,  naar  Kristus  kommer,  vil  vi  faa  en  ny  Himmel  og 
en  ny  Jord,  og  alle  disse  forgængelige  Ting  vil  blive  fjer- 
net. De  vil  blive  fortæret  af  Ild;  og  en  sagde:  >< Broder 
Smith,  mener  du,  at  dette  vil  ske  ved  bogstavelig  Ild? 
Jeg  svarede:  »Aa,  nej,  det  vil  ikke  være  mere  bogstavelig 
Ild  end  det  var  bogstavelig  Vand,  der  dækkede  Jorden 
ved  Floden.« 

Nu,  naar  Kristus  kommer,  vil  vi  faa  en  ny  Himmel  og 
en  ny  Jord,  og  alle  fordærvelige  Ting  vil  blive  tilintet- 
gjort. Alt,  hvad  der  henhorer  til  det  telestiale  Rige,  enhver, 
som  har  levet  efter  en  telestial  Lov,  vil  blive  bortfejet. 
Læs  de  første  Vers  i  det  sidste  Kapitel  af  Malakias.  Han 
fortæller  eder,  at  Jordens  Indbyggere  vil  blive  opbrændte, 
naar  Jesus  kommer,  og  at  alle  de  onde.  som  ikke  bliver 
tilintetgjorte,  førend  han  kommer,  skal  være  som  Halm  og 
blive  fortæret.  De  kan  ikke  blive  her.  Hvorfor?  Fordi  den- 
ne Jord  gaar  fra  telestial  til  terrestrial  Orden.  Dette  er 
Aarsagen.  Jorden  vil  være  en  terrestrial  Verden  i  tusinde 
Aar,  og  det  er  derfor,  at  Døden  ophæves. 

Vi  lærer  nu  af  Aabenbaringerne,  at  Johannes.  Herrens 
Apostel,  endnu  er  paa  Jorden.  Han  er  ikke  død.  Han  blev 
forvandlet,  og  Jordens  Indbyggere  vil  gennemgaa  en  Slags 
Forvandling.  De  vil  blive  overført  til  den  Tilstand,  der 
hersker  i  den  terrestriale  Verden,  og  saaledes  vil  de  have 

Magt  over  Sygdom,  og  de  vil  have  Kraft  til  at  leve,  indtil 
de  naar  en  vis  Alder,  og  derpaa  vil  de  dø;  og  hvis  en 
Mand  ikke  holder  Befalingerne  og  ikke  vil  adlyde  Evan- 
geliet, vil  det,  naar  han  dør,  komme  til  at  gaa  trist  for 
ham,  for  under  disse  Forhold  burde  alle  Mennesker  mod- 
tage Sandheden,  og  til  Slut  vil  de  det,  for  Esajas  siger, 
at  den  Tid  vil  komme,  da  Kundskaben  om  Gud  vil  dække 
Jorden  som  Vandene  Havet. 

Nu,  ved  I,  hvorledes  Vandene  dækker  Havet?  Ja,  enhver 
ved  det.  Og  saaledes  vil  vi  gennem  et  tusinde  Aar  have 
en  dejlig  Verden,  gengivet  de  Tilstande,  som  herskede, 
førend  Døden  kom  ind  i  Verden. 

Hvorledes  Døden  kom. 

Nu  for  at  komme  til  Sagen,  hvordan  Døden  kom  ind  i 
Verden,  vil  jeg  læse  for  eder  fra  disse  Skrifter  igen.  Her 
er,  hvad  Herren  lærte  Adam  i  Begyndelsen: 

»Derfor  lær  eders  Børn,  at  alle  Mennesker,  overalt,  maa  om- 
vende sig,  ellers  kunne  de  ingenlunde  arve  Guds  Rige,  thi  intet 
urent  kan  bo  der  eller  være  i  Guds  Nærværelse. 

Derfor  giver  jeg  eder  den  Befaling,  at  I  skulle  frit  lære  eders 
Børn  disse  Ting  og  sige: 

Formedelst  Overtrædelse  kom  Faldet,  hvilket  Fald  bringer 
Død;  og  eftersom  I  blev  født  til  Verden  ved  Vand  og  Blod  og 
Aanden,  som  jeg  har  skabt,  og  blev  af  Støvet  en  levende  Sjæl, 
saaledes  maa  I  ogsaa  fødes  igen  til  Guds  Rige  af  Vand  og  Aand 
og  renses  ved  Blod,  ja,  Blodet  af  min  enbaarne.« 

Her  har  vi   et  tydeligt  Udsagn   af  Herren   selv,   at   pa:i 
Grund  af  Overtrædelse  kommer  Faldet,  hvilket  Fald  brin 
ger  Døden.  Nu,  hvis  Faldet  bragte  Død,  saa  var  Døden  her 
ikke  førend  Faldet,  vel? 

Jeg  vil  give  eder  et  andet  Citat: 

For  ligesom  Døden  er  kommet  over  alle  Mennesker  for  at 
opfylde  den  store  Skabers  barmhjertige  Plan,  saa  maa  der  nød- 
vendigvis være  en  Opstandelses  Kraft  og  Opstandelsen  maa 
nødvendigvis  paa  Grund  af  Faldet   komme  til  Mennesket.« 

Jeg  bryder  mig  ikke  om,  hvad  Sir  Oliver  Lodge  siger: 

Men  Faldet  kom  paa  Grund  af  Overtrædelse,  og  fordi  Menne- 
skene faldt,  blev  de  bortvist  fra  Herrens  Nærværelse.« 

Dette  er  Evangeliets  Lærdomme. 

Nu  for  at  komme  til  nogle  af  disse  Tidernes  Tegn  i  vore 
Dage,  og  hvad  Herren  har  sagt  om  Genoprettelsen: 

For  Herren  er  alle  Ting  aandelige. 

I  det  29.  Kapitel  i  Pagtens  Bog  læser  vi: 

»Derfor,  sandelig  siger  jeg  eder,  at  for  mig  er  alle  Ting 
aandelige,  og  ikke  paa  noget  Tidspunkt  har  jeg  givet  eder 
en  Lov,  som  var  timelig;  ej  heller  noget  Menneske,  ej 
heller  Adam,   eders   Fader,   som  jeg  skabte.« 

Hvad  drager  I  ud  heraf?  Adam  blev  ikke  skabt  time- 
ligt. Ej  heller  blev  noget  andet  det. 

Herren  fortæller  os  i  det  133.  Kapitel  i  Pagtens  Bog, 
hvorledes  Jøderne  skal  vende  tilbage  til  Jerusalem.  Del 
er  dertil,  de  skal  rejse.  Hvorledes  Israels  Stammer  skal 
komme  her  til  Efraims  Børn  for  at  modtage  deres  Vel- 
signelser. Vi  vil  maaske  have  mere  at  sige  om  Israels  Ind- 
samling, baade  Jødernes  til  Palæstina  og  Israels  her  og 
de  ti  tabte  Stammers  Komme.  I  ved,  at  en  Del  Mennesker 
har  den  Idé,  at  disse  Stammer,  som  er  tabte,  i  det  hele 
taget  ikke  er  tabte;  de  er  kun  spredt  iblandt  os.  Men  de  er 
ikke  iblandt  os.  Vi  indsamler  det  adspredte  Israel,  men 
disse  Stammer  er  endnu  ikke  kommet.  De  vil  komme,  naar 
Herren  bliver  rede  dertil.  I  ved,  at  de  laver  en  Landevej 
herfra  gennem   Kanada   til  Alaska.    I    ved    ikke   nøjagtigt. 

hvorfor  de  gør  det antageligt  for  at  bekæmpe  Japa- 

neserne.  Dette  er  kun  en  Tanke;  gaa  ikke  bort  og  sig,  at 
jeg  stadfæstede  det  som  et  Faktum  —  men  jeg  har  undret 
mig  over,  om  de  ikke  laver  denne  Landevej  for  at  opfylde 
Forjættelsen,  Herren  gav,  som  en  Landevej  til  disse  tabte 
Folk,  som  de  kan  benytte,  naar  de  kommer  til  Efraims 
Børn?  Herren  udfører  mange  vidunderlige  Ting  paa  en 
forunderlig  Maade.  Lad  os  se,  hvad  han  siger. 

/  Nordenlandene. 
»Og  de,  som  er  i  Nordenland,  skulle  ihukommes  for  Herren; 
deres  Profeter  skulle  høre  hans  Røst  og  ikke  længere  holde  sig 
tilbage,  men  de  skulle  slaa  klipperne,  og  Isen  skal  flyde  ned  fol- 
deres Aasyn. 

Og  der  skal  være  en  banet  Vej  i  det  store  Dyb. 

Deres  Fjender  skulde  vorde  et  Rov  for  dem.«  —  Pagtens 
Bog  133:  26—28 

De  vil  komme  i  en  sluttet  Flok  fra  det  Sted,  hvor  de  er. 
Nogle  vil  maaske  komme  og  sige:  »Broder  Smith,  de  kan 
ikke  være  i  Nordenland,  fordi  der  er  Mænd,  der  har  været 
paa  Nordpolen.«  Jeg  har  ikke  sagt,  at  de  var  paa  Nord- 
polen. Herren  har  ikke  sagt,  at  de  er  paa  Nordpolen.  Jeg 
ved  ikke,  hvor  de  er.  Hvis  jeg  gjorde  det,  kunde  det  ikke 
være  tabte  Stammer.  Men  nu,  her  er  nogle  af  de  Ting, 
som  Herren  har  aabenbaret,  og  som  kaster  Lys  paa  de 
Ting,  som  jeg  henledte  Opmærksomheden  paa  i  Begyn- 
delsen af  mine  Bemærkninger,  den  Tilstand,  som  herskede 
paa  denne  Jord  førend  Adams  Overtrædelse.  Lyt  til,  hvad 
Herren  her  siger: 

»Derfor,  bereder  eder  til  Brudgommens  Komme;  gaar  ud  at 
møde  ham. 

Thi  se,  han  skal  staa  paa  Oliebjerget  og  paa  det  mægtige 
Hav,  endog  paa  det  store  Dyb,  paa  Øerne  i  Havet  og  paa  Zions 
Land. 

Han  skal  lade  sin  Røst  høre  ud  af  Zion;  han  skal  tale  fra  Je- 
rusalem, og  hans  Røst  skal  høres  blandt  alle  Folk. 

Det  skal  være  en  Røst  som  mange  Vandes  Lyd  og  som  en 
stærk  Tordens  Røst,  hvilken  skal  nedbryde  Bjergene,  og  Dalene 
skulle  ej  findes.«  —  Pagtens  Bog  133:  19—22. 

Øerne  skal  blive  eet  Land. 

»Han  skal  byde  det  store  Dyb,  og  det  skal  drives  tilbage 
til  de  nordlige  Egne,  og  Øerne  skulle  blive  til  eet  Land. 
Pagtens  Bog  133:  23. 

Hvorledes  kan  det  komme  tilbage,  hvis  det  ikke  var  der 
før?  Besvar  dette  for  mig.  »Og  Øerne  skal  blive  eet  Land. 
Dette  er  en   Del  af  Genoprettelsen.   Hvis   Præstedømmets 
Nøgler  ikke  først  var  her,  vilde  det  ikke  gøres. 

Her  er  et  andet  Udsagn  i  49.  Kapitel,  Vers  23. 

10:  44 — 48  og  bekræftede  paa  overnaturlig  Vis  Sandheden 
af  Ordet. 

Tilsyneladende  var  dette  i  Kontrast  med  den  hidtidige 
Orden  først  at  blive  døbt  og  derpaa  modtage  den  Hellig' 
aand  ved  Haandspaalæggelse. 

Denne  mirakuløse  Begavelse  var  en  særlig  Manifestation 
i  en  speciel  Hensigt.  Den  aabnede  Troens  Dør  for  Hednin- 
gerne gennem  den  fromme  Kornelius. 

Nephi  profeterede,  at  Messias  »skulde  opstaa  fra  de 
døde  og  aabenbare  sig  for  Hedningerne  ved  den  Helliij- 
aand.« 1.  Nephi  10:  11. 

Og  Herren  sagde: 

»Hedningerne  skulde  ikke  paa  noget  Tidspunkt  høre  min 
Røst  —  at  jeg  skulde  aabenbare  mig  for  dem  undtagen  ved  den 
Helligaand.« III  Nephi  15:  23. 

Profeten  Joseph  Smith  henviste  i  en  Afhandling,  givet 
i  Nauvoo  den  20.  Marts  1942,  til  Kornelius's  særlige  Til- 
fælde og  sagde: 

»Der  er  Forskel  mellem  den  Helligaand  og  den  Hellig- 
aands  Gave.  Kornelius  modtog  den  Helligaand,  førend  han 
blev  døbt,  hvilket  var  Guds  overbevisende  Kraft  til  ham  om 
Sandheden  af  Evangeliet;  men  han  kunde  ikke  modtage  den 
Helligaands  Gave,  førend  efter  at  han  var  blevet  døbt.  Havde 
han  ikke  paataget  sig  dette  Tegn  eller  modtaget  denne  Or- 
dinance,  vilde  den  Helligaand,  som  overbeviste  ham  om 
Guds  Sandhed,  have  forladt  ham.«  — 

-  Kirkens  Historie,  IV.  Bind,  Side  555. 

»Det  vil  sige,«  bemærkede  Præsident  B.  H.  Roberts, 
»dømmende  fra  hele  Skriftstedets  Indhold  —  en  Forskel 
mellem  den  ærlige  Manifestation  af  den  Helligaand  i  Kor- 
nelius' Tilfælde  i  en  særlig  Hensigt  og  den  permanente  Be- 
siddelse af  den  Helligaand  som  en  Gave  fra  Gud  parret 
med  Rettigheden  til  Manifestationer  af  dens  Kraft,  der 
følger  efter  Iagttagelse  af  disse  Love  og  Ordinancer,  som 
under  den  nødvendige  Forberedelse  for  den  Helligaands 
stadige  Fællesskab  med  Mennesket.« 

»Utvivlsomt  blev  Ordinancen  Meddelelsen  af  den  Hellig- 


86 

aands  Gave  paa  disse  omvendte  Hedninger  tilbørligt  ad- 
ministreret. Men  der  kunde  spørges,  hvorfor  en  saadan 
Ordinance  var  nødvendig,  naar  Modtagerne  allerede  var 
blevet  velsignet  ved  den  Helligaands  direkte  Administra- 
tion. Det  er  indlysende  og  praktisk  talt  sikkert,  at  havde 
Cornelius  og  hans  Familie  ikke  efterkommet  Peters  Be- 
faling, saa  vilde  den  Helligaand  være  blevet  taget  fra 
dem.« Dr.  James  E.  Talmadge. 

»Eller  vide  I  ikke,  at  eders  Legeme  er  et  Tempel  for  den  Hel- 
ligaand, som  er  i  eder,  hvilket  I  have  fra  Gud,  og  at  I  er  eders 
egne? 

Thi  I  blev  købt  dyrt;  ærer  derfor  Gud  i  eders  Legeme!«  — 
1.  Kor.  6:  19—20. 

Dette  er  en  ædel  og  ophøjet  Erklæring! 

Hvilken  vidunderlig  Skat  i  et  jordisk  Tabernakel.  Skulde 
der  tillades  noget  ondt  at  komme  ind  i  dette  Tabernakel? 
Den  Helligaand  dvæler  i  Hjertet.  Intet  Under,  at  Profeten 
gav  denne  Advarsel: 

»Bevar  dit  Hjerte  fremfor  alt  det,  der  forvares;  thi  fra  det  ud- 
gaar  Livet.«  —  Ordsprog  4:  23. 

»Gud!  skabte  mig  et  rent  Hjerte  og  forny  en  stadig  Aand 
inden  i  mig! 

Bortkast  mig  ikke  fra  dit  Ansigt  og  tag  ikke  din  Helligaand 
fra  mig!« 

Aanden  vil  ikke  altid  strides  med  Mennesket.  Lyset  træk- 
ker sig  tilbage  fra  Synd;  og  tæt  Mørke  staar  paa  Lur  for 
at  trænge  sig  ind,  hvor  Lyset  har  været,  ligesom  Natten 
følger  Dagen.  I  uskikkede  og  uværdige  Tabernakler  vil 
den  Helligaand  ikke  bo. 

Det  menneskelige  Legeme  er  en  hellig  udset  Bolig  for 
den  Helligaand.  I  dette  Legeme  udøves  den  helliggørende 
Indflydelse  for  at  frelse  Sjælen.  I  alle  Ting  skulde  Gud 
herliggøres  ved  det  Legeme,  som  han  har  skabt,  bevaret, 
forløst  og  helliggjort. 

Vi  er  ikke  os  selv,  for  vi  blev  købt  ved  Kristi  dyrebare 
Blod.  For  ham  er  vi  ansvarlige;  vi  tilhører  ham.  Den 
Mand,  som  besmitter  sit  Tempel,  saar  Dødens  Sæd,  ,for 
Gud  vil  ødelægge  den,  som  besmitter  det  Tempel,  i  hvilket 

en  saadan  hellig  Indflydelse  dvæler.« Se  I.  Kor.  3: 

17;  P.  B.  93:  35. 

Jesus  sagde  til  Farisæerne:  »Guds  Rige  kommer  ikke 
saaledes,  at  man  kan  vise  derpaa.«  Lukas  17:  20.  Det  kom- 
mer ikke  ved  ydre  Tilkendegivelse,  for  Verden  bedrages 
ved  ydre  Ting  og  Prydelser. 

»Mennesket  ser  paa  det  ydre;  men  Herren  ser  paa  Hjertet.« 
—  1.  Sara.  16:  7. 

»Uden  nogen  bliver  født  paany,«  sagde  Frelseren,  »kan  han 
ikke  se  Guds  Rige.  Sandelig,  sandelig,  siger  jeg  eder,  uden  no- 
gen bliver  født  af  Vand  og  Aand  kan  han  ikke  komme  ind  i 
Guds  Rige.«  —  Johs.  3:  3,5. 

Øjet  ser,  hvad  Sindet  gør  det  muligt  for  det  at  se.  Vi  ser 
ikke  mere  end  det,  vi  har  udviklet  vor  Evne  til  at  se.  Der 
findes  en  Kraft  bagved  Øjet. 

Den  talentfulde  Kunstner,  som  præsiderer  ved  Verdens 
berømte  Tabernakelorgel,  læser  Musiknoderne  og  over- 
fører dem  til  vidunderlige,  harmoniske  Lyde.  Jeg  kan  se 
de  sorte  Noder  lige  saa  vel  som  han,  men  jeg  kan  ikke 
fortolke  dem,  fordi  jeg  ikke  ejer  denne  Kraft  i  mig.  Jeg  er 
ikke  Musiker.  Organisten  besidder  denne  tekniske  Kund- 
skab, og  derfor  giver  hans  Forstand  ham  Kraft  til  at  for- 
tolke de  kolde  Noder,  saa  de  bliver  til  en  varm,  inspireren- 
de og  himmelsk  Melodi. 

Aandelige  Ting  opdages  ikke  gennem  naturlig  Visdom 
og  Lærdom.  »Vor  Kundskab  er  en  Fakkel  af  en  rygende 
Fyr,  som  kun  oplyser  Vejen  et  Trin  frem.« 

Oberst  Lawrence,  en  arabisk  Berømthed,  fortæller  om 
en  arabisk  Sheik,  som  efter  at  have  hørt  Vestens  lærde 
berette  om  Vidunderne,  der  afsløres  af  Teleskopet,  sagde: 
»I  fremmede  ser  Millioner  af  Stjerner,  men  intet  hinsides. 
Vi  Arabere  ser  kun  nogle  faa  Stjerner  og  Gud.« 

»Men  det  naturlige  Menneske  tager  ikke  imod  de  Ting,  som 
hører  Guds  Aand  til;  thi  de  er  ham  en  Daarskab,  og  han  kan 
ikke  erkende  dem,  thi  de  bedømmes  aandeligt.  Thi  hvem  har 
kendt  Herrens  Sind,  saa  han  skulde  kunne  undervise  ham?  Men 
vi  har  Kristi  Sind.«  —  I.  Kor.  2:  14,  16. 

Det  naturlige  Menneske  mangler  simpelthen  Evne  til  at 
foretage   aandelige    Bedømmelser.     Den,   der    ikke   er   født 

aandeligt,  lever  ikke  aandeligt.  Han  har  ingen  aandelig 
Dømmekraft  og  modtager  ingen  andre  Indtryk  end  dem, 
der  kommer  gennem  hans  Sanser. 

»Det,  som  er  af  Jorden,  kan  kun  fatte  det,  som  er  af  Jor- 
den. Vore  Sanser  kan  kun  fatte,  hvad  der  er  beslægtet 
med  dem.« 

Alle  nye  Sandheder  er  langsomme  i  Udvikling.  Menne- 
skeheden i  Almindelighed  ser  i  Begyndelsen  uklart  paa  nye 
Sandheder,  ligesom  Manden,  vi  læser  om  i  Skriften,  som 
var  blevet  født  blind,  da  han  fik  gengivet  sit  Syn,  først 
saa  Menneske  som  Træer. 

Menneskehedens  Frelser  stod  foran  den  fejge  Pontius 
Pilatus.  Skeptisk  stillede  Pilatus  Jesus  dette  Spørgsmaal: 
»Hvad  er  Sandhed?«  Foran  Dommersædet,  legemliggjort  i 
Jesus  Kristus,  var  »Vejen,  Sandheden  og  Livet«.  Men  Pi- 
latus kunde  ikke  genkende  Sandheden,  fordi  »Guds  Riee 
kommer  ikke  saaledes,  at  man  kan  vise  derpaa«,  og  »Øjnene 
og  Ørene  er  daarlige  Vidner,  naar  Hjertet  er  barbarisk«. 

Kødets  og  Blodets  Metoder  kan  ikke  uhjulpet  af  gud- 
dommelig Aabenbaring  skelne  Guds  Søns  Herlighed. 

»Jesus  spurgte  sine  Disciple,  sigende:  »Hvem  sige  Folk,  at 
Menneskesønnen  er? 

Men  de  sagde:  Nogle  sige  Johannes  Døberen;  andre  Klias; 
andre  Jeremias  eller  en  af  Profeterne.« 

Han  siger  til  dem:    Men  I,  hvem  sige  T,  at  jeg  er? 

Da  svarede  Simon  Peter  og  sagde:  »Du  er  Kristus,  den  leven- 
de Guds  Søn.« 

Og  Jesus  svarede  og  sagde  til  ham:  »Salig  er  du,  Simon 
Jonas's  Søn!  thi  Kød  og  Blod  har  ikke  aabenbaret  dig  det,  men 
min  Fader,  som  er  i  Himlene.«  —  Matt.  16:  13 — 17. 

Den  Heligaand  bærer  Vidnesbyrd  om  Jesus,  og  »Jesu 
Vidnesbyrd  er  Profetiens  Aand«. 

»Intet  Menneske  kan  sige,  at  Jesus  er  Kristus  uden  ved  den 
Helligaand.«  —  I.  Kor.  12:  3. 

»Kan  du  ved  at  søge  naa  Guds  Dybheder?«   —  Job   11:  7. 

»Thi  aldrig  er  nogen  Profeti  blevet  fremført  ved  et  Menne- 
skes Vilje;  men  drevne  af  den  Helligaand  talte  hellige  Guds 
Mænd.«  —  II.  Peter  1:  21. 

Den  Almægtiges  Indflydelse  af  den  Helligaand  bringer 
hjem    til    Hjertet   og   frembringer    i    Sjælen    en    urokkelig 

Kundskab  om  Sandheden  og  Værdien  af  den.  Dette  indre 
Vidne  er  et  Anker  for  Menneskenes  Sjæle,  som  vil  gøre 
dem  sikre  og  urørlige. 

Den  Helligaand  levendegør  Menneskets  Indre.  Denne 
guddommelige  Personlighed  indvirker  paa  Menneskets 
Aand,  som  derved  fornyes,  levendegøres  og  fra  Gud  mod- 
tager en  daglig  Forøgelse  af  Lys  og  Liv.  Mellem  Skaberen 
og  Mennesket  dannes  en  evig  Enhed  ved  denne  guddom- 
melige Kraft. 

De  Sidste  Dages  Helige  har  den  Helligaand  i  deres  Hjer- 
ter, og  vi  kan  gennem  den  Helligaand  bevidne  bedre  Ting. 
»Fordi  vi  har  den  Helligaands  vedblivende  Fællesskab  kan 
vi  klart  se  alle  Evangeliets  vidunderlige  Sandheder. 

Evangeliets  Sandhed  kommer  til  Hjertet  saavel  som  til 
Forstanden.  Denne  Kundskab  eller  dette  Vidnesbyrd  om 
Evangeliet  er,  naar  alt  kommer  til  alt,  for  hvert  Individ, 
som  besidder  den,  det  stærkeste  og  mest  direkte  Vidnes- 
byrd om  Evangeliets  Sandhed.  Hos  den,  som  lever  i  nøje 
Fællesskab  med  Gud  og  derfor  i  Harmoni  med  hans  Love, 
vil  dette  Vidnesbyrd  dagligt  vokse  sig  klarere  og  klarere. 

Talsmanden  er  Aabenbaringens  Gud,  som  dvæler  i  Hjer- 
tet. Han  er  det  indre  Vidne,  det  stærkeste  Bevis  paa  Evan- 
geliet. Styrken  af  dette  indre  Vidnesbyrd  paavirkes  ikke 
af  de  svundne  Aar.  Det  kommer  direkte  fra  Gud  til  den 
troende  Sjæl.  I  vore  Hjerter  erfarer  vi  Sandheden  af  Guds 
Ord. 

Ja,  se,  jeg  vil  fortælle  eder  i  eder  Sind  og  i  eders  Hjerte  ved 
den  Helligaand,  som  skal  komme  over  eder,  og  som  skal  dvæle 
i  eders  Hjerte.  Nu  se,  dette  er  Aabenbarelsens  Aand;  se,  dette 
er  den  Aand,  hvorved  Moses  bragte  Israels  Børn  gennem  det 
røde  Hav  paa  tør  Grund.«  —  Pagtens  Bog  8:  2 — 3. 

Overmaade  lykkelig  er  det  Menneske,  til  hvis  Hjerte 
Evangeliets  Sandhed  virkeligt  bringes  i  Berøring  gennem 
Aandens  ufejlbare  Operation.  Det  bliver  fyldt  med  den 
Helligaands  Glæde.  Det  bliver  helliggjort  og  fornyet  i  sit 
Indre  gennem  Modtagelsen  af  den  Helligaand. 

(Fortsættes). 

Fra  Missionsmarken 


ORDINATIONER: 

KØRENHAVN:  Den  3.  Februar  1947  blev  følgende  to  ordi- 
net  til  Præster:  Jørgen  Hyllested  Jonassen  af  Ældste  Orson 
R.  West  og  Knud  Hentzen  Jensen  af  Ældste  Jacob  Jensen. 

Samme  Dag  modtog  Herbert  Aver  Børsting  det  aronske  Præ- 
stedømme, idet  han  blev  ordineret  til  Diakon  af  Missionær 
Chris.  A.  Petersen. 

DØDSFALD: 

KØRENHAVN:  Den  20.  Januar  1947  afgik  Københavns  Grens 
ældste  Medlem,  Søster  Sline  Kirstine  Rasmussen,  ved  Døden, 
knap  88  Aar  gammel.    Æret  være  hendes  Minde! 

VELSIGNELSE: 

KØRENHAVN:  Den  2.  Februar  1947  blev  Rroder  Henning 
Egil  Sørensens  og  Hustrus,  Martha  Irene,  født  Rasmussen's  lille 
Datter,  født  i  København  den  29.  Dec.  1946,  velsignet  af  Mis- 
sionær Hans  C.  Werner  og  fik  Navnet  Judy  Lisbeth  Sørensen. 

DAARSHANDLING: 

AARHUS:  Den  9.  Feruar  1947  blev  Karla  Ahlgren  Larsen  ind- 
lemmet i  Kirken  ved  Daab,  idet  hun  blev  døbt  af  Ældste  Thor- 
vald Jensen  og  fik  Haandspaalæggelse  for  den  Helligaands  Gave 
af  Missionær  Kay  Andersen. 

FØDSELSDAGE: 

AARHUS:  Den  2.  Februar  1947  fyldte  en  af  Aarhus  Grens 
gamle  Søstre,  Kirstine  Jacobsen,  80  Aar.  Skønt  det  er  blevet  lidt 
sent,  ønsker  vi  gennem  »Stjernen«  Str.  Jacobsen  hjertelig  til 
Lykke  og  beder  Herren  velsigne  hende  med  en  fredfyldt  Al- 
derdom. 

RANDERS:  Den  4.  Marts  1947  fyldte  Rroder  Thomas  Ørum 
Christensen  60  Aar.  Vi  ønsker  her  gennem  »Stjernen«  at  sige 
Familien  Christensen  Tak,  fordi  de  stillede  deres  Hjem  til  Raa- 
dighed  for  Afholdelse  af  Møder,  efter  at  Randers  Gren  gennem 
en  Tid  ikke  havde  været  virksom.  F.  T. 

SILKERORG  GREN: 

Mange  har  sikkert  ikke  tænkt  sig,  at  der  i  Den  danske  Mis- 
sion var  en  Mand,  der  havde  været  Grensforstander  i  over 
fyrretyve  Aar.    Manden    er    Ældste  Emil  Thomsen,    Silkeborg. 

Naar  dette  Navn  nævnes,  ved  alle,  hvem  det  er.  Alle,  der  har 
besøgt  Silkeborg  af  Søskende  og  Venner  ved,  at  større  Gæst- 
frihed end  den,  som  Broder  og  Søster  Thomsen  viser,  næppe 
kan  findes.  Vi  vil  gerne  her  gennem  »Stjernen«  sige  dem  Tak 
for  alt. 

Broder  Emil  Thomsen  har  for  Silkeborg  Gren  været  som  en 
Fader,  der  kendte  sit  Ansvar,  og  har  gennem  de  mange  Aar 
været  en  absolut  loyal  Mand  overfor  Kirken.  Naar  Silkeborg 
Gren  nu  faar  en  ny  Grensforstander,  skyldes  det,  at  Broder 
Thomsens  Hørelse  bliver  daarligere,  og  han  har  derfor  fore- 
slaaet,  at  en  anden  kunde  tage  hans  Plads.  I  hans  Sted  er  indsat 
Ældste  Aage  Pedersen,  Gem,  og  som  Baadgivere:  Orvill  Hess 
Thomsen  og  Frode  Sørensen;  Sekretær  og  Kasserer  Emil  Thom- 
sen. 

Vi  ønsker  alle  i  det  nye  Forstanderskab  hjertelig  til  Lykke 
og  beder  Gud  velsigne  dem  i  deres  Arbejde.  F.  T. 

FESTEB : 

Fredag  den  14.  Febr.  1947  afholdt  Odense  Grens  Medlemme-- 
en  lille  Fest  i  Anledning  af,  at  det  er  10  Aar  siden,  at  flere  af 
Medlemmerne  blev  indlemmet  i  Kirken.  Udgifterne  ved  Festen 
blev  afholdt  af  de  jubilerende  Medlemmer  samt  Brd.  Viggo 
Christensen,  der  denne  Dag  fyldte  74  Aar.  Der  blev  udført  et 
udmærket  Program  og  serveret  Forfriskninger  i  Form  af  Cacao 
med  Lagkage,  Kringler  og  Boller. 

MISSIONÆREB : 
Ankomst  og  Beskikkelser: 
25.  Februar  19*7. 

Ældste  Aage  Boeslund  beskikket  til  at  arbejde  i  København; 
Ældste  Jay  Norman  Jeppsen  beskikket  til   at  arbejde  i   Køben- 
havn; Ældste  Edsel  Jørgensen  beskikket  til  at  arbejde  i  Aalborg 
og  Ældste  John  Jørgensen,  beskikket  til  at  arbejde  i  Hjørring. 
11.  Marts  19*7. 

Ældste  Bobert  H.  Christensen  beskikket  til  at  arbejde  i  Es- 
bjerg og  Ældste  Merlin  Meyer  beskikket  til  at  arbejde  i  Esbjerg. 

OBDINATIONEB: 

AABHUS:  Den  23.  December  1946  modtog  følgende  det  aron- 
ske Præstedømme,  idet  de  blev  ordineret  til  Diakoner:  Martin 
Peter  Thomsen  af  Ældste  Th.  Jensen;  Harry  Peter  Jensen  af 
Distriktspræsident  Frede  Thomsen  og  Tage  Ingvard  Davidsen 
af  Distriktspræsident  Frede  Thomsen. 

ESBJERG:  Den  29.  December  1946  blev  Holger  Carl  Otto 
Christensen  ordineret  til  Lærer  af  Villiam  Pedersen. 

AARHUS:  Den  30.  December  1946  blev  Pauli  Vohlert  Nielsen 
ordineret  til  Diakon  af  Ældste  Thorvald  Jensen. 

DAABSHANDLINGER : 

ESBJERG:  Den  28.  December  1946  døbtes  følgende:  Maren 
Kristine  Jensen  af  Ældste  Chris.  A.  Petersen,  Haandspaalæg- 
gelse  Ældste  Chris.  A.  Petersen,  Alice  Thomsen  af  Faderen, 
Ældste  Erik  R.  S.  Thomsen,  Haandspaalæggelse  af  Ældste  Chris. 
A.  Petersen,  og  Junice  Christensen  af  Ældste  Bertel  Julius  Ol- 
sen, Haandspaalæggelse  af  Chris.  A.  Petersen. 

KØBENHAVN:  Den  29.  December  1946  blev  Edith  Talka  An- 
tonie  Larsen  døbt  af  Ældste  Orson  B.  West;  Haandspaalæggelse 
af  Grensforstander  Rich.  Gregersen. 

AARHUS:  Den  19.  Januar  1947  døbtes  følgende:  Aase  Bitten 
Jørgensen  af  Missionær  Enoch  Henriksen,  Haandspaalæggelse  af 
Ældste  Lyle  Hintze;  Bente  Joan  Jørgensen  af  Missionær  Enoch 
Henriksen,  Haandspaalæggelse  af  Missionær  Francis  Benton; 
Ilma  Jytte  Jørgensen,  døbt  af  Missionær  Enoch  Henriksen, 
Haandspaalæggelse  af  Missionær  Elvin  Lunt;  Anna  Margrethe 
Thomsen  døbt  af  Ældste  Laur.  Christiansen,  Haandspaalæg- 
gelse af  Missionær  Lars  P.  Jensen  og  Leo  Arnold  Thomsen  døbt 
af  Missionær  Edvard  Larsen,  Haandspaalæggelse  af  Missionær 
Enoch  Henriksen. 

